በአዲስ አበባ ለሚገነባው የአማራ ባህል ማዕከል ግንባታ 50 ሚሊዮን ብር መሰብሰቡ ተገለጸ፡፡
የአማራ ሕዝብ ራሱን ለማልማት ከሚያደርገው ጥረት በተጨማሪ ያለውን ቱባ ባህል እና ማንነቱን ለሌሎች ለመሸጥ እና ለሀገር ውስጥና ለውጭ ጎብኝዎች ክልሉን እንዲጎበኙ ለማስተዋዎቅ ታሳቢ ተደርጎ በአዲስ አበባ የባህል ማዕከል ለመገንባት መታቀዱን የአማራ ልማት ማኅበር የሕዝብ ግንኙነት ኮሙዩኒኬሽን ዳይሬክተር ዓለማየው ሞገስ ተናግረዋል፡፡አቶ ዓለማየው እንዳሉት አማራ ያሉትን ባህል፣ ወግ እና ሥርዓት በማስተዋወቅ ራሱን በኢኮኖሚ ማደራጀት እና ጠንካራ ኢኮኖሚ ያለው አካባቢን ለመፍጠር አካባቢውን ለቱሪስቶች በስፋት እያስተዋወቀ መሸጥ አለበት፡፡ ለዚህ ደግሞ ዋናው የባህል ማዕከል ነው፡፡ ይህንንም ታሳቢ ተደርጎ ነው የባህል ማዕከሉን ዋና ከተማዋ ላይ መገንባት እንዳስፈለገም ተናግረዋል፡፡